ทันเกมส์ ภาคบ่าย – บล.ไทยพาณิชย์
สรุปทิศทางตลาดภาคเช้า และแนวโน้มการลงทุนภาคบ่าย โดย บล.ไทยพานิชย์ 
12 ม.ค. 2559

สรุปภาวะตลาดภาคเช้า : SET ทรงๆ – SET รีบาวด์เล็กน้อยต่อเนื่องจากช่วงท้ายตลาดเมื่อวาน อย่างไรก็ตาม สัญญาณยังไม่เด่นชัดนัก เนื่องด้วยกลุ่มที่มีน้ำหนักต่อตลาดอย่าง พลังงาน และ ICT ยังเผชิญแรงขาย ทำให้ SET ฟื้นตัวด้วยแรงบวกไม่มากนัก
ส่วนปัจจัยที่มีอิทธิพลต่อการเคลื่อนไหวของตลาด ยังไม่มีอะไรเข้ามานักในช่วงตลาดภาคเช้า แต่ต้องระวังทิศทางราคาน้ำมันดิบที่ช่วงเช้าก็ยังปรับตัวลงต่อเนื่อง ทั้งนี้ SET ปิดตลาดที่ระดับ 1,233.95 จุด, -0.55 จุด -0.04% ด้วยมูลค่าซื้อขายที่ระดับ 2.0 หมื่นลบ. กลุ่มหลักแบงก์หนุนตลาด ปิดบวก +1.2% ขณะที่พลังงาน และ ICT ยังถ่วงตลาด ปิดลบ -1.5% และ -1.2% ตามลำดับ ด้านตลาดภูมิภาคทรงตัวถึงรีบาวด์
 
กลยุทธ์ที่แนะนำ : 
ช่วงบ่าย: คาดอ่อนตัว ด้วยปัจจัยกดดันราคาน้ำมันดิบที่ยังอ่อนตัวลงต่อเนื่อง ซึ่งล่าสุดสัญญาล่วงหน้าน้ำมันดิบ ลงมาทดสอบช่วง 30 เหรียญต่อบาร์เรลแล้ว รวมถึงดาวน์โจนส์ฟิวเจอร์เริ่มกลับมาเป็นลบ และคาดเปิดตลาดยุโรปมีโอกาสอ่อนตัวต่อ จากแรงขายกลุ่มพลังงานเช่นเดียวกัน
 โดยแนวโน้ม SET หากหลุดต่ำกว่า 1,230 จุด จะเริ่มเป็นสัญญาณลบ กลยุทธ์ การเก็งกำไรเหมาะกับผู้รับความเสี่ยงได้สูง และยังคงเน้นเพียงรอบสั้นๆ เท่านั้น โดยกรณี SET ต่ำกว่า 1,230 จุด ควรเริ่มขายลดพอร์ตอีกครั้ง ทั้งนี้ หุ้นแนะนำตามสัญญาณเทคนิค ได้แก่ CCET (รับ 3.44 ต้าน 3.70 Cut 3.34)
 